ປະກາດຂໍ້ຕົກລົງຂອງນາຍົກລັດຖະມົນຕີວ່າດ້ວຍການແຕ່ງຕັ້ງຜູ້ອຳນວຍການໃຫຍ່ VOV
(ພິທີປະກາດຂໍ້ຕົກລົງແຕ່ງຕັ້ງ ທ່ານ ຫງວຽນເທ໋ກີ, ກຳມະການສູນກາງພັກ,
ຮອງຫົວໜ້າຄະນະໂຄສະນາສຶກສາສູນກາງດຳລົງຕຳແໜ່ງເປັນຜູ້ອຳນວຍການໃຫຍ່ VOV)
ຕອນເຊົ້າວັນທີ 14/03, ຢູ່ສູນກະຈາຍສຽງແຫ່ງຊາດ, 58 ກວ໋ນສື໋ ຮ່າໂນ້ຍ, ສະຖານີວິທະຍຸກະຈາຍສຽງ ຫວຽດນາມ (VOV) ໄດ້ຈັດຕັ້ງພິທີປະກາດຂໍ້ຕົກລົງແຕ່ງຕັ້ງ ທ່ານ ຫງວຽນເທ໋ກີ, ກຳມະການສູນກາງພັກ, ຮອງຫົວໜ້າຄະນະໂຄສະນາສຶກສາສູນກາງ ດຳລົງຕຳແໜ່ງເປັນຜູ້ອຳນວຍການໃຫຍ່ VOV ຕາມຂໍ້ຕົກລົງ ເລກທີ 367/ຕລ-ນຍ, ລົງວັນທີ 8/3/2016 ຂອງນາຍົກລັດຖະມົນຕີ. ທ່ານ ຟ້າມມິງຈີ໋ງ ກຳມະການກົມການເມືອງ, ເລຂາສູນກາງພັກ, ຫົວໜ້າຄະນະຈັດຕັ້ງສູນກາງ; ທ່ານ ຫວູດຶກດາມ, ຮອງນາຍົກລົດຖະມົນຕີ; ທ່ານ ຟານດິ່ງຈາກ ຫົວໜ້າຄະນະວຽກງານການເມືອງພາຍໃນ ພ້ອມກັບການນຳຫຼາຍກະຊວງ, ຂະແໜງການສູນກາງເຂົ້າຮ່ວມ. ກ່າວຄຳເຫັນທີ່ພິທີປະກາດ ທ່ານຮອງນາຍົກລັດຖະມົນຕີ ຫວູດຶກດາມ ຢັ້ງຢືນພ້ອມກັບບັນດາອົງການສື່ສານອື່ນວ່າ ສະຖານີວິທະຍຸກະຈາຍສຽງຫວຽດນາມມີບົດບາດສຳຄັນຊ່ວຍພັກ, ລັດ ແລະ ທົ່ວປວງຊົນ ປະຕິບັດໜ້າທີ່ໃນໄລຍະຜ່ານມາຢ່າງມີໄຊ. ທ່ານ ຮອງນາຍົກລັດຖະມົນຕີ ຫວູດຶກດາມ ສະເໜີສະຖານີວິທະຍຸກະຈາຍສຽງຫວຽດນາມ ຄວນຍູ້ແຮງການປ່ຽນໃໝ່.
“ການປ່ຽນໃໝ່ ກ່ອນອື່ນໝົດແມ່ນຕ້ອງປ່ຽນໄໝ່ຕົນເອງ, ກ້າວໄປເຖິງການ ສ້າງຕັ້ງກຸ່ມບໍລິສັດສື່ສານ, ຍົກສູງປະສິດທິຜົນ, ຮັກສາການກຳນົດທິດ ແລະ ກຳນົດທິດໃຫ້ສັງຄົມ. ນີ້ແມ່ນໜ້າທີ່ເປັນກຽດ ແລະ ຫຍຸ້ງຍາກ. ຂ້າພະເຈົ້າເຊື່ອໝັ້ນວ່າ, ທ່ານ ຫງວຽນເທ໋ກີ ຈະປະຕິບັດສຳເລັດໜ້າທີ່ຊ່ວຍ VOV ໃຫ້ນັບມື້ນັບພັດທະນາ”.
ກ່າວຄຳເຫັນທີ່ພິທີຮັບດຳລົງຕຳແໜ່ງ, ທ່ານ ຫງວຽນເທ໋ກີ ຢືນຢັນວ່າ, ຕໍ່ໜ້າຄວາມຮຽກຮ້ອງໃນໜ້າທີ່ໃໝ່ ຈະມານະພະຍາຍາມກວ່າອີກ, ພ້ອມກັບບັນດາການນຳ, ນັກຂ່າວ, ພະນັກງານ, ພາລະກອນ… ສືບທອດ ແລະ ເສີມຂະຫຍາຍບັນດາຜົນງານຂອງ VOV ໃນໄລຍະຜ່ານມາ.
(ແຫຼ່ງຄັດຈາກ VOV)